ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఏప్రిల్ 2019 నుండి నవంబర్ 2021 వరకు ఈ-కామర్స్ కంపెనీలపై 5,12,919 ఫిర్యాదులు నమోదయ్యాయి.
ఉత్తరప్రదేశ్, ఢిల్లీ తర్వాత మహారాష్ట్రలో అత్యధిక ఫిర్యాదులు నమోదు
ఇ-కామర్స్కు సంబంధించిన మొత్తం 5,12,919 ఫిర్యాదులు నేషనల్ కన్స్యూమర్ హెల్ప్లైన్లో నమోదయ్యాయని కేంద్ర వినియోగదారుల వ్యవహారాలు, ఆహారం, ప్రజాపంపిణీ శాఖ సహాయ మంత్రి శ్రీ అశ్విని కుమా చౌబే రాజ్యసభలో ఒక ప్రశ్నకు లిఖితపూర్వక సమాధానంలో వెల్లడించారు. వినియోగదారుల రక్షణ  రూల్స్, 2020 లోని రూల్ 5 ప్రకారం ప్రతి మార్కెట్ప్లేస్ ఇ-కామర్స్ ఎంటిటీకి అందించాల్సిన అవసరం ఉంది.
వినియోగదారుల రక్షణ  నిబంధనల ప్రకారం, ప్రతి మార్కెట్ప్లేస్ ఇ-కామర్స్ ఎంటిటీ స్పష్టమైన మరియు ప్రాప్యత పద్ధతిలో అందించాలని, దాని వినియోగదారులకు తగిన స్థలంలో ప్రముఖంగా ప్రదర్శించాలి. అలాగే ఫిర్యాదులు స్వీకరించే అధికారి అతని హోదాతో సహా పేరు, సంప్రదింపు నంబర్లతో సహా ప్రదర్శించాలి.
ఈ విషయంలో సీసీపిఏ, పరిశ్రమ సంఘాలకు 1 అక్టోబర్, 2021 తేదీన ఒక సలహా పత్రాన్ని జారీ చేసింది, పైన పేర్కొన్న నియమాల నిబంధనలకు విస్తృత ప్రచారం ఇవ్వాలని అభ్యర్థించింది. ఇ-కామర్స్ని ఉపయోగించి వస్తువులు లేదా సేవలను కొనుగోలు చేసేటప్పుడు వినియోగదారులకు తగిన పరిష్కార యంత్రాంగం అందుబాటులో ఉండేలా నిబంధనలకు అనుగుణంగా ఉండేలా చూడాలని సూచించింది.
అనుబంధం
ఎన్సిహెచ్ లో 2019 ఏప్రిల్ నుండి 2021 నవంబర్ వరకు ఈ-కామర్స్ కంపెనీలపై రాష్ట్ర వ్యాప్తంగా నమోదైన ఫిర్యాదులు
|
|
క్రమ సంఖ్య
|
|
రాష్ట్రం/యుటి
|
|
నమోదైన ఫిర్యాదు
|
|
1
|
|
అండమాన్ నికోబర్
|
|
264
|
|
2
|
|
ఆంధ్రప్రదేశ్
|
|
13,206
|
|
3
|
|
అరుణాచల్ ప్రదేశ్
|
|
459
|
|
4
|
|
అస్సాం
|
|
6,324
|
|
5
|
|
బీహార్
|
|
24,177
|
|
6
|
|
చండీగఢ్
|
|
2,123
|
|
7
|
|
ఛత్తీస్గఢ్
|
|
5,236
|
|
8
|
|
దాద్రా నాగర్ హవేలీ
|
|
174
|
|
9
|
|
దమన్ అండ్ డయ్యు
|
|
156
|
|
10
|
|
ఢిల్లీ
|
|
50,522
|
|
11
|
|
గోవా
|
|
1,382
|
|
12
|
|
గుజరాత్
|
|
26,794
|
|
13
|
|
హర్యానా
|
|
28,693
|
|
14
|
|
హిమాచల్ ప్రదేశ్
|
|
3,458
|
|
15
|
|
జమ్మూ కాశ్మీర్
|
|
3,696
|
|
16
|
|
ఝార్ఖండ్
|
|
8,452
|
|
17
|
|
కర్ణాటక
|
|
38,839
|
|
18
|
|
కేరళ
|
|
10,916
|
|
19
|
|
లడఖ్
|
|
67
|
|
20
|
|
లక్షద్వీప్
|
|
3
|
|
21
|
|
మధ్యప్రదేశ్
|
|
22,312
|
|
22
|
|
మహారాష్ట్ర
|
|
64,924
|
|
23
|
|
మణిపూర్
|
|
284
|
|
24
|
|
మేఘాలయ
|
|
408
|
|
25
|
|
మిజోరాం
|
|
91
|
|
26
|
|
నాగాలాండ్
|
|
224
|
|
27
|
|
ఒడిశా
|
|
9,941
|
|
28
|
|
పుదుచ్చేరి
|
|
326
|
|
29
|
|
పంజాబ్
|
|
10,944
|
|
30
|
|
రాజస్థాన్
|
|
31,883
|
|
31
|
|
సిక్కిం
|
|
322
|
|
32
|
|
తమిళ నాడు
|
|
15,018
|
|
33
|
|
తెలంగాణా
|
|
22,106
|
|
34
|
|
త్రిపుర
|
|
1,033
|
|
35
|
|
ఉత్తర ప్రదేశ్
|
|
63,265
|
|
36
|
|
ఉత్తరాఖండ్
|
|
6,315
|
|
37
|
|
పశ్చమ బెంగాల్
|
|
38,582
|
|
మొత్తం
|
|
5,12,919
మంత్రిమండలి
మత్స్య పరిశ్రమ లో నిలుకడతనం కలిగిన అభివృద్ధి రంగం లో భారతదేశాని కి మరియు ఐస్ లాండ్ కు మధ్య ఎంఒయు కు ఆమోదం తెలిపిన మంత్రిమండలి
మత్స్య పరిశ్రమ రంగం లో భారతదేశాని కి మరియు ఐస్ లాండ్ కు మధ్య సంతకాలైన ఒక అవగాహన పూర్వక ఒప్పంద పత్రం  వివరాల ను ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం దృష్టి కి తీసుకురావడం జరిగింది. ఈ ఎంఒయు పై 2019వ సంవత్సరం సెప్టెంబర్ 10వ తేదీ నాడు సంతకాలు అయ్యాయి.
ఈ ఎంఒయు లోని ముఖ్యాంశాలు ఈ క్రింది విధం గా ఉన్నాయి:
ఎ. సముద్ర తీరానికి ఆవల మరియు సముద్ర అంతర్భాగ ప్రాంతాల లో మొత్తం మీద అనుమతించదగిన చేపల వేట పరిమాణాన్ని మదింపు చేసే రంగాల కు సంబంధించి శాస్త్రవేత్తలు మరియు సాంకేతిక నిపుణుల ఆదాన ప్రదానాని కి మరియు వారి సముచిత నియామకాల కు అవసరమైన చర్యల ను తీసుకోవడం;
బి. ఆధునిక మత్స్య పరిశ్రమ నిర్వహణ మరియు ఫిశ్ ప్రోసెసింగ్ రంగాల కు చెందిన వివిధ అంశాల లో కీలకమైన ఫిశరీజ్ ఇన్స్ టిట్యూశన్స్ యొక్క వృత్తి నిపుణుల కు శిక్షణ ను ఇవ్వడం.
సి. వైజ్ఞానిక పరిశోధన ఫలితాల నివేదికల ను మరియు ఇతర సమాచారాన్ని ఒక పక్షాని కి మరొక పక్షం ఇవ్వడం/పుచ్చుకోవడం.
డి. చేపల వేట కు గల అవకాశాల ను అధ్యయనం చేయడం కోసం నిపుణుల యొక్క / నైపుణ్యం యొక్క ఆదాన ప్రదానాలు. నవపారిశ్రామికత్వం అభివృద్ధి అయ్యేటట్టు హై సీస్ ఫిశరీజ్ తాలూకు ఉత్పత్తుల ప్రోసెసింగ్, ఇంకా మార్కెటింగ్.
ఈ ఎంఒయు భారతదేశాని కి మరియు ఐస్ లాండ్ కు మధ్య ఇప్పటికే నెలకొన్న మైత్రీపూర్వక సంబంధాల ను మరింత గా బలోపేతం చేస్తుంది. దీనితో పాటు ద్వైపాక్షిక సమస్యల పై సంప్రదింపులు సహా మత్స్య పరిశ్రమ సంబంధిత సహకారాన్ని మరియు సంప్రదింపుల ను ప్రోత్సహిస్తుంది.(Visitor Counter : 199
ఆరోగ్య, కుటుంబ సంక్షేమ మంత్రిత్వ శాఖ
ఒక్క రోజులోనే రికార్డు స్థాయిలో అత్యధికంగా 56,110 మంది కోలుకున్నారు
దూసుకుపోతున్న భారత్ రికవరీ రేటు: 70%కి పెరుగుదల
భారత్ లో ఎప్పుడు జరగని విధంగా ఒక్క రోజు లోనే 7,33,449 మందికి పరీక్షలు
గత 24 గంటల్లో 56,110 మంది అత్యధికంగా రికవరీ అయినట్టు నమోదు అయింది. కీలకమైన రోగుల ప్రామాణిక క్లినికల్ మేనేజ్మెంట్తో పాటు సమర్థవంతమైన నియంత్రణ వ్యూహం, కదన కుతూహలంతో ముందుకు పోవడం, సమగ్ర పరీక్షలను విజయవంతంగా అమలు చేయడం, సంపూర్ణ ప్రామాణిక సంరక్షణ విధానం ఆధారంగా చేపట్టిన చర్యల వల్ల రికవరీ శాతం గణనీయంగా పెరిగింది.
కేంద్రం, రాష్ట్రాలు/కేంద్రపాలిత ప్రాంతాలు మధ్య నిరంతర సమన్వయ చర్యలు కూడా ఈ ఫలితాలను పెంచడానికి దోహదపడ్డాయి. జులై మొదటి వారంలో కోలుకున్న కేసులు 15000 ఉంటే, ఆగష్టు మొదటి వారంలో ఆ సంఖ్యా 50,000 కి పెరిగింది.
కోలుకున్న వారి సంఖ్య గణనీయంగా పెరుగుతూ, ఆస్పత్రుల నుండి డిశ్చార్జ్ అవుతున్న వారు, ఇళ్లలో ఐసొలేషన్ నుండి కోలుకుంటాన్నవారి సంఖ్య ఇప్పటి వరకు 16,39,599 మందికి చేరుకుంది. రికవరీ రేటు అత్యధిక స్థాయిలో 70.38 శాతంగా నమోదయింది.
క్రియాత్మకంగా ఉన్న కోవిడ్-19 కేసులు కన్నా రికవరీ అవుతున్న కేసులు 10 లక్షలు ఎక్కువగా ఉండడం గమనించదగ్గ అంశం.
ఆసుపత్రులలో మెరుగైన, సమర్థవంతమైన క్లినికల్ చికిత్సపై దృష్టి పెట్టడం, రోగులను సత్వర, సకాలంలో చికిత్స కోసం తీసుకెళ్లడానికి అంబులెన్స్ల నాన్-ఇన్వాసివ్, మెరుగైన, సమన్వయ సేవలను ఉపయోగించడం వలన కోవిడ్-19 రోగుల ఒడిదొడుకులు లేని సమర్థవంతమైన రోగి నిర్వహణకు అవకాశం కలిగింది. ఫలితంగా, ప్రపంచ సగటుతో పోల్చినప్పుడు మరణాల సంఖ్య  తక్కువగా ఉంది. ఇది ప్రస్తుతం 1.98% వద్ద ఉంది.
పరీక్షించడం, వ్యాధిని ఛేదించడం, చికిత్స చేయడం ... ఈ త్రిముఖ వ్యూహంతో భారత్ అనురిస్తున్న విధానం వల్ల గత 24 గంటల్లో అత్యధిక స్థాయిలో 7,33,449 పరీక్షలు చేయగలిగే సామర్థ్యం పెరిగింది. వెరసి ఇప్పటి వరకు 2.6 కోట్ల పరీక్షలు దేశవ్యాప్తంగా జరిగాయి. సగటున మిలియన్ మందికి గాను 18,852 మందికి పరీక్షలు జరుగుతున్నాయన్నది తాజా లెక్క.
శ్రేణివారీ, పరిణామ క్రమంలో ప్రతిస్పందన ఫలితంగా దేశంలో పరీక్షా వ్యాప్తి క్రమంగా విస్తరించింది. ఈ వ్యూహాన్ని కొనసాగించడానికి, దేశంలో టెస్టింగ్ ల్యాబ్ నెట్వర్క్ నిరంతరం బలోపేతం అవుతుంది. నేటికి దేశంలో 1421 ల్యాబ్లు ఉన్నాయి; ప్రభుత్వ రంగంలో 944 ల్యాబ్లు, 477 ప్రైవేట్ ల్యాబ్లు. వీటిలో...
• రియల్ టైమ్ ఆర్టి పీసీఆర్ ఆధారిత పరీక్ష ప్రయోగశాలలు: 724 
• ట్రూనాట్ ఆధారిత పరీక్ష ప్రయోగశాలలు: 584 
• సీబీనాట్ ఆధారిత పరీక్షా ప్రయోగశాలలు: 113 
కోవిడ్-19 కి సంబంధించి కచ్చితమైన, తాజా సమాచారం కోసం, సాంకేతిక పరమైన సమస్యలు, మార్గదర్శకాలు, సలహాల కోసం https://www.mohfw.gov.in/ and @MoHFW_INDIA. అనే వెబ్ సైట్ ను తరుచు వీక్షించండి.
సాంకేతికపరమైన సమస్యల పరిష్కారానికి technicalquery.covid19[at]gov[dot]in మెయిల్ పంపవచ్చు. ఇతర సమస్యల కోసం ncov2019[at]gov[dot]in @CovidIndiaSeva ని చేరుకోవచ్చు.
హెల్ప్ లైన్ నెంబర్ : +91-11-23978046 లేదా 1075 .
కోవిడ్-19 పై రాష్ట్రాలు, కేంద్రపాలిత ప్రాంతాల వివరాల కోసం వీక్షించాల్సిన వెబ్ సైట్ : https://www.mohfw.gov.in/pdf/coronvavirushelplinenumber.pdf.
ఆర్థిక మంత్రిత్వ శాఖ
3.96% జిఎస్ 2022 తిరిగి చెల్లింపు
జిఎస్ 2022కు సంబంధించి బాకీ ఉన్న 3.9% నగదును 09 నవంబర్ 2022కు సమమూల్యంగా చెల్లించవచ్చు. పేర్కొన్న తేదీ నుంచి ఎటువంటి వడ్డీ పెరగదు. తిరిగి చెల్లించే రోజును నెగోషియబుల్ ఇన్స్ట్రుమెంట్స్  చట్టం, 1881కింద ఏ రాష్ట్ర ప్రభుత్వమైనా శలవుగా ప్రకటించినట్టు అయితే, పేయింగ్ ఆఫీసర్లు  ఆ రాష్ట్రంలో అంతకు ముందు పని దినాన రుణాలను తిరిగి చెల్లిస్తారు.
ప్రభుత్వ హామీ పత్రాల నిబంధనలు, 24, 24  ఉపనిబంధనల ప్రకారం 2007 మెచ్యూరిటీ చెల్లింపు, అనుబంధ జనరల్ లెడ్జెర్ లేదా అంశ సంబంధిత అనుబంధ జనరల్ లెడ్జర్ ఖాతా లేదా స్టాక్ సర్టిఫికెట్ రూపంలో ప్రభుత్వ భద్రత రిజస్టర్డ్ హోల్డర్కు కొనసాగుతుంది. దానిని అతడి బ్యాంక్ ఖాతాకు సంబంధించిన తగిన వివరాలతో కూడిన పేఆర్డర్ ద్వారా లేదా ఎలక్ట్రానిక్ మార్గాల ద్వారా నిధులను స్వీకరించే సదుపాయం ఉన్న ఏదైనా బ్యాంకులో ఖాతాదారుకి ఖాతా ఉంటే అందులోకి జమ చేయడం జరుగుతుంది.
సెక్యూరిటీలకు సంబంధించిన చెల్లింపులకు సంబంధించి, అసలు సబ్స్క్రైబర్ లేదా అటువంటి ప్రభుత్వ సెక్యూరిటీల తదుపరి సొంత దారులు, తమ బ్యాంకు ఖాతాకు సంబంధించిన వివరాలు చాలా ముందస్తుగా సమర్పించాలి. అయితే, గడువు తేదీలోగా రుణాన్ని తిరిగి చెల్లించేందుకు వీలుగా ఎలక్ట్రానిక్ మార్గం ద్వారా నిధులను స్వీకరించేందుకు బ్యాంకు ఖాతాకు సంబంధించి తగిన వివరాలు లేకుంటే, ఖాతాదారులు ప్రభుత్వ డెట్ కార్యాలయాల్లో, ట్రెజరీలు / సబ్ ట్రెజరీలు, స్టేట్ బ్యాంక్ ఆఫ్ ఇండియా శాఖలు  నిలువ ఉన్న సొమ్మును చెల్లించవలసిన తేదీకన్నా 20 రోజుల ముందుగా సమర్పించవచ్చు.
రుణ విలువను స్వీకరించే ప్రక్రియకు సంబంధించిన పూర్తి వివరాలను ముందుగా పేర్కొన్న చెల్లింపు కార్యాలయాల నుంచి పొందవచ్చు.
ఆరోగ్య, కుటుంబ సంక్షేమ మంత్రిత్వ శాఖ
దేశంలో ఇప్పటిదాకా 37.21 కోట్లకు పైగా కోవిడ్ టీకాలు
త 24 గంటలలో 42,766 కొత్త కోవిడ్ కేసులు
చికిత్సలో ఉన్న కేసులు 4,55,033; మొత్తం కేసుల్లో 1.48%
రోజువారీ పాజిటివిటీ 2.19%; నెలకు పైగా 5% లోపే
భారత దేశపు మొత్తం కోవిడ్ టీకా డోసుల పంపిణీ నిన్నటికి 37 కోట్లు దాటింది. ఈ ఉదయం 7 గంటలవరకు అందిన సమాచారం ప్రకారం 48,04,423 శిబిరాల ద్వారా 37,21,96,268 డోసుల పంపిణీ జరిగింది. గత 24 గంటల్లో 30,55,802 టీకాలిచ్చారు. వాటి వివరాలు ఇలా ఉన్నాయి.
|
|
అరోగ్య సిబ్బంది
|
|
మొదటి డోస్
|
|
1,02,44,459
|
|
రెండో డోస్
|
|
73,84,439
|
|
కోవిడ్ యోధులు
|
|
మొదటి డోస్
|
|
1,76,51,159
|
|
రెండో డోస్
|
|
98,42,138
|
|
18-44 వయోవర్గం
|
|
మొదటి డోస్
|
|
11,00,15,954
|
|
రెండో డోస్
|
|
35,15,490
|
|
45-59 వయోవర్గం
|
|
మొదటి డోస్
|
|
9,29,29,982
|
|
రెండో డోస్
|
|
2,27,96,218
|
|
60 ఏళ్ళు పైబడ్డవారు
|
|
మొదటి డోస్
|
|
6,99,01,188
|
|
రెండో డోస్
|
|
2,79,15,241
|
|
మొత్తం
|
|
37,21,96,268
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో దేశవ్యాప్తంగా 42,766 కొత్త కరోనా కేసులు నమోదయ్యాయి. ఆ విధంగా రోజుకు 50 వేల లోపు కేసులు రావటం గత 13 రోజులుగా నడుస్తోంది. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,55,033 మంది.
చికిత్సలో ఉన్న కేసులు మొత్తం పాజిటివ్ కేసులలో 1.48% మాత్రమే.
\
కోలుకున్నవారి సంఖ్య పెరుగుతూ 2,99,33,538 కు చేరింది. కొత్త కేసులకంటే కోలుకుంటున్నవారే ఎక్కువ ఉన్నారు. గత 24 గంటలలో 45,254 మంది కోలుకున్నారు. దీంతో మొత్తం కోలుకున్నవారి శాతం 97.20% కు చేరింది.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 19,55,225 పరీక్షలు జరపగా ఇప్పటిదాకా చేసిన మొత్తం పరీక్షలు 42.90 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.34% కాగా రోజువారీ పాజిటివిటీ 2.42% అయింది. వరుసగా 19 రోజులుగా ఇది 3% లోపు, 33 రోజులుగా 5% లోపే ఉంటోంది
(Visitor Counter : 130
యువజన వ్యవహారాలు, క్రీడల మంత్రిత్వ శాఖ
ఖేలో ఇండియా 21 ఏళ్ళ లోపు మహిళల హాకీ లీగ్ మొదటి ఎడిషన్ ను రేపు ప్రారంభించనున్న - కేంద్ర క్రీడా శాఖ మంత్రి శ్రీ అనురాగ్ సింగ్ ఠాకూర్
ఖేలో ఇండియా లీగ్ ద్వారా అదనపు పోటీని ప్రదర్శించనున్న - భారతదేశ 21 ఏళ్ళ లోపు హాకీ జట్టు ప్రతిభ
కీలక ముఖ్యాంశాలు :అభివృద్ధి చెందుతున్న పోటీ ప్రతిభను ప్రదర్శించడానికి అదనపు అవకాశాన్ని కల్పించాలనే ఉద్దేశంతో, కేంద్ర యువజన వ్యవహారాలు, క్రీడల మంత్రిత్వ శాఖ ఈ పోటీలను రూపొందించింది.ఖేలో ఇండియా 21 ఏళ్ళ లోపు మహిళల హాకీ లీగ్ మొదటి ఎడిషన్ 2021 డిసెంబర్ 15వ తేదీ నుండి 21వ తేదీ వరకు జరుగుతుంది.
ఖేలో ఇండియా 21 ఏళ్ళ లోపు మహిళల హాకీ లీగ్, మొదటి ఎడిషన్ ను, కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ బుధవారం  రోజు న్యూఢిల్లీలోని ఐకానిక్ మేజర్ ధ్యాన్ చంద్ నేషనల్ స్టేడియంలో ప్రారంభించనున్నారు. ఈ పోటీలు 2021 డిసెంబర్ 15వ తేదీ నుండి డిసెంబర్ 21వ తేదీ వరకు జరుగుతాయి. అభివృద్ధి చెందుతున్న పోటీ ప్రతిభను ప్రదర్శించడానికి అదనపు అవకాశాన్ని కల్పించాలనే ఉద్దేశంతో, కేంద్ర యువజన వ్యవహారాలు, క్రీడల మంత్రిత్వ శాఖ ఈ పోటీలను రూపొందించింది.
హాకీ ఇండియా సహకారంతో స్పోర్ట్స్ అథారిటీ ఆఫ్ ఇండియా ఈ పోటీలను నిర్వహిస్తోంది. 14 జట్లు పాల్గొంటున్న ఈ పోటీల్లో భాగంగా ప్రారంభ మ్యాచ్, భువనేశ్వర్ కు చెందిన ఒడిశా నావల్ టాటా హాకీ హై పెర్ఫార్మెన్స్ సెంటర్ జట్టు మరియు కర్నాల్ కు చెందిన రాజా కరణ్ హాకీ అకాడమీ జట్ల మధ్య జరుగుతుంది.
ఎఫ్.ఐ.హెచ్. మహిళల జూనియర్ హాకీ ప్రపంచ కప్ కోసం సిద్ధమవుతున్న భారత జూనియర్ జట్టు, అదనపు ఆకర్షణగా ఈ పోటీల్లో పాల్గొంటోంది. కాగా, స్పోర్ట్స్ అథారిటీ ఆఫ్ ఇండియా కు చెందిన రెండు జట్లు చెరో వైపు పాల్గొని ఈ పోటీల్లో విజయం సాధించాలని ఎదురుచూస్తున్నాయి. మొత్తం 14 జట్లు ఇక్కడ ఏడు రోజుల పాటు తమ క్రీడా ప్రతిభను ప్రదర్శించడానికి పోటీపడనున్నాయి.
మహిళల హాకీ సమాజంలో స్పష్టమైన ఉత్సాహం కనబడుతోంది. అది భారత మాజీ కెప్టెన్ ప్రీతమ్ రాణి శివాచ్ ద్వారా మరింత ఎక్కువగా ప్రతిబింబిస్తోంది. 1998లో అర్జున అవార్డును, గత నెలలో ద్రోణాచార్య అవార్డును అందుకున్న ప్రీతమ్ శివాచ్, ఈ సందర్భంగా మాట్లాడుతూ, "దేశంలోని అత్యుత్తమ జట్లపై తమ ప్రతిభను ప్రదర్శించేందుకు దేశవ్యాప్తంగా ఉన్న క్రీడాకారులకు ఇది ఒక గొప్ప అవకాశం", అని, పేర్కొన్నారు.
“ఇండియా జూనియర్ జట్టుతో పాటు స్పోర్ట్స్ అథారిటీ ఆఫ్ ఇండియా కు చెందిన రెండు జట్లు గట్టి ఇస్తాయని తెలిసినప్పటికీ, అన్ని జట్లు తమ అత్యుత్తమ పోటీని ప్రదర్శించడానికి ముందడుగు వేస్తాయని నేను ఖచ్చితంగా భావిస్తున్నాను. ప్రతి మ్యాచ్ నాణ్యమైన హాకీ స్ఫూర్తిని రేకెత్తించి, పోటీలో అత్యుత్తమ జట్లతో పోరాడే అవకాశాన్ని లీగ్ ఆటగాళ్లకు అందిస్తుంది." అని ఆమె ఆశాభావం వ్యక్తం చేశారు.
భువనేశ్వర్ లోని కళింగ స్టేడియంలో తుది పోరుకు జట్లు సిద్ధమవడానికి ముందు, ఈ పోటీల రెండో దశ లక్నోలోని ఎస్.ఏ.ఐ. సెంటర్లో జరుగుతుంది. ఈ ఏడాది ప్రారంభంలో టోక్యోలో జరిగిన ఒలింపిక్ క్రీడల్లో భారత జట్టు నాల్గవ స్థానం సాధించడంతో మహిళల హాకీపై కలిగిన ఆసక్తి ని ఈ పోటీలు మరింతగా పెంపొందిస్తాయి.
జట్లను ఈ క్రింది విధంగా రెండు గ్రూపులుగా విభజించారు:
గ్రూప్ - 'ఏ' :
ఇండియా జూనియర్స్;
స్పోర్ట్స్ అథారిటీ ఆఫ్ ఇండియా-బి, న్యూఢిల్లీ;
ఒడిశా నావల్ టాటా హాకీ హై పెర్ఫార్మెన్స్ సెంటర్, భువనేశ్వర్;
ఖల్సా హాకీ అకాడమీ, అమృత్సర్;
ముంబై స్కూల్స్ స్పోర్ట్స్ అసోసియేషన్;
రాజా కరణ్ హాకీ అకాడమీ;
హిమ్ అకాడమీ, వికాస్ నగర్ .
గ్రూప్ - 'బి' :
స్పోర్ట్స్ అథారిటీ ఆఫ్ ఇండియా-ఏ, న్యూఢిల్లీ;
మధ్యప్రదేశ్ హాకీ అకాడమీ, భోపాల్;
హర్ హాకీ అకాడమీ, సోనిపట్;
జై భారత్ హాకీ అకాడమీ, ఢిల్లీ;
ప్రీతమ్ శివాచ్ హాకీ అకాడమీ, సోనిపట్;
స్పోర్ట్స్ హాస్టల్, భువనేశ్వర్;
ఢిల్లీ హాకీ.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్ము కశ్మీర్లో కరోనా నమూనా పరీక్షా విధానాన్ని వేగవంతం చేసే చర్యలపై చర్చించిన కేంద్ర మంత్రి డాక్టర్ జితేంద్ర సింగ్
కోవిడ్ నిర్వహణలో ఇతర రాష్ట్రాల కన్నా మెరుగ్గా ఉన్న జమ్ము కశ్మీర్ : డాక్టర్ సింగ్
కరోనా నమూనా పరీక్ష నిర్దిష్ట సమయంలో పూర్తి కావాలన్న ప్రజా డిమాండ్కు స్పందించాల్సిన అవసరాన్ని దృష్టిలో పెట్టుకుని అనవసరమైన ఆలస్యం, అసౌకర్యం ఉండదనే భరోసా ను ప్రజలకు ఇవ్వవలసిన అవసరం ఉందని డాక్టర్ జితేంద్ర సింగ్ నొక్కిచెప్పారు. జమ్ము కశ్మీర్ వైద్య శాఖ సీనియర్ అధికారులు, ప్రభుత్వ వైద్య కళాశాలలు, స్కిమ్స్ విభాగాధిపతులు, అధ్యాపకులతో దాదాపు గంటన్నర సేపు కేంద్ర మంత్రి సమావేశమయ్యారు. ప్రజలు కూడా పేరు, మొబైల్ నెంబర్, ఇతర కచ్చితమైన వివరాలు తమకిచ్చే పత్రాల్లో నింపాలని పిలుపు ఇచ్చారు. సమాచార లోపం వల్ల రిపోర్టులు జాప్యం జరగకూడదని డాక్టర్ జితేంద్ర సింగ్ స్పష్టం చేశారు.
పవర్ పాయింట్ ప్రెజెంటేషన్ ద్వారా, ఫైనాన్షియల్ కమిషనర్  అటల్ దుల్లూ గుర్థించిన పరీక్షా కేంద్రాలలో జరుగుతున్న అనేక పరీక్షల ప్రస్తుత స్థితి గురించి చెబుతూ రాబోయే రోజుల్లో పరీక్షల సంఖ్య అంచనాలను వివరించారు. రోజుకు సుమారు 100 నమూనాలతో ప్రారంభమై, ఇప్పుడు నమూనాల సంఖ్య రోజుకు అనేక వేలకు చేరుకుందని ఆయన చెప్పారు.
నిన్నటి నుండి ఐసిఎంఆర్ యాప్ ప్రవేశపెట్టడంతో, నమూనా పరీక్ష నివేదికను స్వీకరించడానికి సుమారు మూడు రోజుల కాలపరిమితిని కొనసాగించవచ్చని అటల్ దుల్లూ తెలియజేశారు. కేంద్రం క్రియాశీల మద్దతుతో, ఇప్పుడు పిపిఇ కిట్లు, ఎన్ -95 ఫేస్ మాస్క్లు, శానిటైజర్లకు కొరత లేదని ఆయన అన్నారు.
డాక్టర్ జితేంద్ర సింగ్ క్వారంటైన్ గురించి సమీక్షిస్తూ ఈ సందర్బంగా పరిశుభ్రత ప్రమాణాలు పాటించేలా స్థానిక అధికారులు చూడాలని సూచించారు. క్వారంటైన్, కరోనా నిర్వహణకు సంబంధించిన వివిధ సమస్యలపై ప్రజలతో తరచూ సంభాషించాల్సిన అవసరాన్ని ఆయన నొక్కి చెప్పారు. ఆరోగ్య అధికారులను, వైద్య సిబ్బందిని అభినందిస్తూ డాక్టర్ జితేంద్ర సింగ్, జమ్ము కశ్మీర్ అనేక ఇతర రాష్ట్రాల కంటే మెరుగ్గా పనిచేస్తుందని, గణాంకాలే స్పష్టం చేస్తున్నాయన్నారు. స్కిమ్స్ డైరెక్టర్ డాక్టర్ అయ్యంగార్, ప్రభుత్వ వైద్య కళాశాల శ్రీనగర్ ప్రిన్సిపాల్ డాక్టర్ సమియా, ప్రభుత్వ వైద్య కళాశాల ప్రిన్సిపల్ డాక్టర్ ఎన్సి డింగ్రా, ఆరోగ్య శాఖ డైరెక్టర్ కూడా తమ అభిప్రాయాలు వెల్లడించారు.
<><><><>
(Visitor Counter : 143
యువజన వ్యవహారాలు, క్రీడల మంత్రిత్వ శాఖ
పతకం సాధించిన కాంపౌండ్, రికర్వ్ ఆర్చర్లను సత్కరించిన - కేంద్ర క్రీడా శాఖ మంత్రి శ్రీ అనురాగ్ సింగ్ ఠాకూర్
బెర్లిన్ లో జరిగిన ప్రపంచ ఛాంపియన్ షిప్ పోటీలతో పాటు, పారిస్ ప్రపంచ కప్ 2023 స్టేజ్-4 లో దేశానికి పతకాలు సాధించి, కీర్తి ప్రతిష్టలు తెచ్చి పెట్టిన రికర్వ్ మరియు కాంపౌండ్ ఆర్చర్లను కేంద్ర యువజన వ్యవహారాలు, క్రీడల శాఖ మంత్రి శ్రీ అనురాగ్ సింగ్ ఠాకూర్ మంగళవారం సత్కరించారు. ఈ ఏడాది ఆగస్టులో ఈ అంతర్జాతీయ [పోటీలు జరిగాయి.
భారతదేశం పారిస్ లో మొత్తం 5 పతకాలు  కైవసం చేసుకోగా, బెర్లిన్ పోటీల్లో మొత్తం 4 పతకాలు  కైవసం చేసుకుంది.
మంగళవారం జరిగిన సన్మాన కార్యక్రమంలో చరిత్ర సృష్టించిన అదితి గోపీచంద్ స్వామి, ఓజాస్ ప్రవీణ్ డియోటాలే తో సహా మొత్తం 13 మంది ఆర్చర్లు పాల్గొన్నారు. ఖేలో ఇండియా అథ్లెట్ అయిన అదితి అతి పిన్న వయస్కురాలైన ఆర్చరీ వరల్డ్ ఛాంపియన్ గా మాత్రమే కాకుండా ప్రపంచ ఛాంపియన్ షిప్ పోటీల్లో స్వర్ణం గెలిచిన మొదటి భారతీయ మహిళగా కూడా పేరుగాంచింది. అదేవిధంగా, ప్రపంచ ఆర్చరీ ఛాంపియన్ షిప్ పోటీల్లో స్వర్ణం సాధించిన తొలి భారతీయ పురుష ఆర్చర్ గా ఓజాస్ ప్రవీణ్ డియోటాలే నిలిచాడు.
ప్రతిభావంతులైన ఆర్చర్లను ఉద్దేశించి శ్రీ అనురాగ్ సింగ్ ఠాకూర్ మాట్లాడుతూ, “మీ పనితీరుకు నేను మీ అందరినీ అభినందిస్తున్నాను. పరిశోధనా బృందం మీ పనితీరును విశ్లేషించింది. మీ మంచి ఫలితాల పరంపర కొనసాగుతున్నందుకు నేను సంతోషిస్తున్నాను." అని పేర్కొన్నారు.
శిబిరంలో ఆర్చర్లు పరస్పరం పంచుకున్న అందమైన సంతోషం గురించి శ్రీ ఠాకూర్ ప్రస్తావిస్తూ, “జూనియర్ల మానసిక దృఢత్వం, సంసిద్ధతను రూపొందించడంలో కోచ్ లతో పాటు, సీనియర్లు కూడా సహాయం చేశారని తెలుసుకుని నేను చాలా గర్విస్తున్నాను. అభిషేక్ వర్మ వంటి అనుభవజ్ఞులైన సీనియర్, పోటీ సమయంలో ఓజాస్ ప్రవీణ్ వంటి యువకునికి ప్రేరణ, స్ఫూర్తినిచ్చి, మార్గదర్శకత్వం వహించిన తీరు అభినందనీయం." అని పేర్కొన్నారు.
“ఆసియన్ గేమ్స్, ఒలింపిక్ క్వాలిఫయర్ ఈవెంట్స్ తో పాటు చివరకు పారిస్ ఒలింపిక్స్ కు దారితీసే అవకాశాలు చాలా ఉన్నాయి. ఈ పోటీలన్నీ చాలా ముఖ్యమైనవి. ఒక పతకం మనందరి భారతీయుల భావాలను కలిగి ఉంటుంది. ఒక సాధారణ పతకం అనేక విజయాలకు అవకాశాలను తెరుస్తుంది,” అని కూడా గౌరవనీయ మంత్రి పేర్కొన్నారు.
మంగళవారం జరిగిన ఈవెంట్ లో భాగమైన ఇతర ఆర్చర్ లలో టార్గెట్ ఒలింపిక్ పోడియం స్కీమ్ అథ్లెట్లు ధీరజ్ బొమ్మదేవర, భజన్ కౌర్, సిమ్రంజీత్ కౌర్, అంకిత భకత్ ఉన్నారు.
హోం మంత్రిత్వ శాఖ
విదేశీయులు భారత్ రావడానికి వీసా, ప్రయాణ నిబంధనల్లో మార్పులు
భారత్ తప్పనిసరిగా రావలసిన అవసరం మేరకు వివిధ వర్గాలుగా విభజన
పాత వీసాలను మళ్లీ చెల్లుబాటు అయ్యేలా ధృవీకరించుకోవాలని ఆదేశం
భారత సంస్థల ఆహ్వానం ఉంటేనే మనదేశంలోకి విదేశీయులకు అనుమతి
దేశవ్యాప్తంగా లాక్డౌన్ దృష్ట్యా, విదేశీ ప్రయాణాలను భారత ప్రభుత్వం తాత్కాలికంగా రద్దు చేసింది. అయితే, భారతదేశానికి తప్పకుండా రావాల్సిన అవసరం ఉన్న విదేశీయుల విషయంలో కొన్ని సడలింపులు ఇచ్చింది. భారత్కు రావలసిన అవసరం మేరకు విదేశీయులను వివిధ వర్గాలుగా విభజించి, వీసా, ప్రయాణ నిబంధనలను సరళీకరించింది. ఈ క్రింది వర్గాల విదేశీయులు భారత్ రావడానికి అనుమతి ఇచ్చింది:
బిజినెస్ వీసా  మీద షెడ్యూల్ కాని లేదా చార్టర్డ్ విమానాల్లో భారత్ వచ్చే విదేశీ వ్యాపారస్తులు.
విదేశీ ఆరోగ్య నిపుణులు, ఆరోగ్య పరిశోధకులు, ఆరోగ్య రంగానికి సంబంధించిన ప్రయోగశాలలు, ఫ్యాక్టరీలు మొ. వాటిలో సాంకేతిక పనిపై వచ్చే ఇంజినీర్లు, సాంకేతిక నిపుణులు. గుర్తింపు పొందిన, నమోదైన ఆరోగ్య రంగ సంస్థలు, ఫార్మాస్యూటికల్ కంపెనీలు లేదా గుర్తింపు పొందిన విశ్వవిద్యాలయాల నుంచి వీరు ఆహ్వాన లేఖ పొందివుండాలి.
భారత్లో ఏర్పాటయిన విదేశీ సంస్థల తరపున వచ్చే విదేశీ ఇంజినీరింగ్, నిర్వహణ, డిజైన్ లేదా ఇతర రంగాల నిపుణులు. అన్ని ఉత్పత్తి యూనిట్లు, డిజైన్ యూనిట్లు, సాఫ్ట్వేర్, ఐటీ యూనిట్లు, ఆర్థిక రంగ సంస్థలు  ఇందులోకి వస్తాయి.
మన దేశ సంస్థల్లో విదేశీ యంత్రాలు లేదా సామగ్రి ఏర్పాటు, మరమ్మతులు, నిర్వహణ కోసం వచ్చే విదేశీ సాంకేతిక నిపుణులు, ఇంజినీర్లకు అనుమతి. నమోదైన భారతీయ వ్యాపార సంస్థ నుంచి వీరికి ఆహ్వానం ఉండాలి. ఈ ఆహ్వానం.. సామగ్రి సంస్థాపన లేదా వారంటీ ప్రకారం లేదా అమ్మకం తర్వాత సేవలు లేదా వాణిజ్యపర మరమ్మతుల కోసమై ఉండాలి.
పై కేటగిరీలకు చెందిన విదేశీయులు నిబంధనలను అనుసరించి కొత్తగా బిజినెస్ వీసా లేదా ఎంప్లాయిమెంట్ వీసా పొందాలి. చెల్లుబాటులో ఉన్న దీర్ఘకాలిక బిజినెస్ వీసా  కలిగివున్న విదేశీయులు.. అవి మళ్లీ చెల్లుబాటు అయ్యేలా విదేశాల్లోని సంబంధింత భారత అధికార వర్గాల నుంచి అనుమతి పొందాలి. గతంలోనే ఎలక్ట్రానిక్ వీసాలు పొంది, వాటి ద్వారా రావాలనుకునే విదేశీయులను భారత్లోకి అనుమతించరు.
అధికారిక పత్రం కోసం ఇక్కడ క్లిక్ చేయండి.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
గర్భిణులు, దివ్యంగ ఉద్యోగులు కార్యాలయాలకు రానవసరం లేదు
పెరుగుతున్న కోవిడ్ కేసుల దృష్ట్యా నిర్ణయం
కేంద్ర మంత్రి డాక్టర్ జితేంద్ర సింగ్ ప్రకటన
విధుల నిర్వహణకు గర్భిణులు, దివ్యంగ ఉద్యోగులు కార్యాలయాలకు రానవసరం లేదని కేంద్ర శాస్త్ర సాంకేతిక, భూ శాస్త్రం, ప్రజా ఫిర్యాదులు,పెన్షన్లు, అణుశక్తి, పిఎంఓ, అంతరిక్ష శాఖ సహాయ మంత్రి  డాక్టర్ జితేంద్ర సింగ్ ప్రకటించారు. అయితే, వారు ఇళ్ల నుంచి విధులను నిర్వర్తించవలసి ఉంటుందని మంత్రి వివరించారు. మహమ్మారి మూడవ దశ నేపథ్యంలో ఉద్యోగులకు సంబంధించి సిబ్బంది వ్యవహారాలు,శిక్షణ మంత్రిత్వ శాఖ జారీ చేసిన మార్గదర్శకాలను డాక్టర్ జితేంద్ర సింగ్ ఈ రోజు వివరించారు.
కంటైన్మెంట్ జోన్ ప్రాంతాల్లో నివసిస్తున్న అధికారులు, సిబ్బంది కి కూడా కార్యాలయాలకు రాకుండా మినహాయింపు ఇస్తున్నట్లు డాక్టర్ జితేంద్ర సింగ్ వివరించారు. కంటైన్మెంట్ జోన్ను డీనోటిఫై చేసేంత వరకు ఈ మినహాయింపు ఉంటుందని అన్నారు.
అండర్ సెక్రెటరీ స్థాయి కంటే దిగువన ఉన్న ప్రభుత్వ ఉద్యోగుల భౌతిక హాజరు వాస్తవ సంఖ్యలో 50%కి పరిమితం చేస్తామని డాక్టర్ జితేంద్ర సింగ్ పేర్కొన్నారు. మిగిలిన 50% మంది ఉద్యోగులు ఇంటి నుంచి విధులు నిర్వహిస్తారని మంత్రి తెలియజేశారు.ఈ విధానాన్ని అమలు చేసేందుకు సంబంధిత అన్ని శాఖలు రోస్టర్ను సిద్ధం చేస్తాయని ఆయన తెలిపారు.
అయితే, కార్యాలయాలకు రాకుండా ఇళ్ల నుంచి విధులు నిర్వహిస్తున్న సిబ్బంది ఎల్లప్పుడూ టెలిఫోన్ మరియు ఇతర ఎలక్ట్రానిక్ కమ్యూనికేషన్ వ్యవస్థల ద్వారా అందుబాటులో ఉండాల్సి ఉంటుందని మంత్రి స్పష్టం చేశారు.
వైరస్ ఇన్ఫెక్షన్ వేగంగా వ్యాప్తి చెందుతున్న నేపథ్యంలో సాధ్యమైనంత వరకు అధికారిక సమావేశాలను వీడియో కాన్ఫరెన్స్ పద్దతిలో నిర్వహించాలని సూచిస్తూ సిబ్బంది వ్యవహారాలు,శిక్షణ మంత్రిత్వ శాఖ కార్యాలయ మెమో జారీ చేసిందని డాక్టర్ జితేంద్ర సింగ్ వెల్లడించారు. తప్పనిసరి పరిస్థితుల్లో మినహా మిగిలిన అన్ని సమయాల్లో సందర్శకులను కలవరాదని ఆదేశాలు జారీచేసినట్లు మంత్రి తెలిపారు.
కార్యాలయ ఆవరణలో రద్దీని నివారించేందుకు అధికారులు/సిబ్బంది నిర్దిష్ట సమయ వేళలు పాటించాల్సి ఉంటుందని డాక్టర్ జితేంద్ర సింగ్ వివరించారు.  ఉదయం 9 నుంచి సాయంత్రం 5.30 వరకు మరియు  ఉదయం 10 నుంచి సాయంత్రం 6.30 వరకు ఉండేలా వీటిని నిర్ణయించామని అన్నారు.
అన్ని కార్యాలయాల్లో కోవిడ్ అనుగుణ ప్రవర్తనను తప్పనిసరిగా పాటించాలని అధికారులు/సిబ్బందిని ఆదేశిస్తూ సిబ్బంది వ్యవహారాలు,శిక్షణ మంత్రిత్వ శాఖ ఉత్తర్వులు విడుదల చేసింది. తరచుగా చేతులు కడుక్కోవడం/శానిటైజేషన్ చేయడం, ఫేస్ మాస్క్/ఫేస్ కవర్ ధరించడం మరియు సామాజిక దూరాన్ని ఎల్లవేళలా పాటించాలని సిబ్బంది వ్యవహారాలు,శిక్షణ మంత్రిత్వ శాఖ అధికారులు/సిబ్బందికి సూచించింది.
కార్యాలయం ఆవరణలో పరిశుభ్రత పాటిస్తూ, శుభ్రం చేసేందుకు చర్యలు అమలు చేయాలని మంత్రిత్వ శాఖ సూచనలు జారీ చేసింది. ముఖ్యంగా తరచుగా తాకే వస్తువులపై దృష్టి సారించాలని పేర్కొనడం జరిగింది.
కార్యాలయ మెమోలో సిబ్బంది వ్యవహారాలు,శిక్షణ మంత్రిత్వ శాఖ ప్రకారం జారీ చేసిన మార్గదర్శకాలు 31 జనవరి 2022 వరకు అమలులో ఉంటాయని డాక్టర్ జితేంద్ర సింగ్ చెప్పారు. పరిస్థితిని ఎప్పటికప్పుడు సమీక్షించి పరిస్థితిని బట్టి మార్గదర్శకాలను సవరిస్తామని మంత్రి తెలిపారు.
ప్రధాన మంత్రి కార్యాలయం
భారతదేశం యొక్కపూర్వ ప్రధాన న్యాయమూర్తి శ్రీ ఆర్.సి. లాహోటీ కన్నుమూత పట్ల సంతాపాన్ని వ్యక్తంచేసిన ప్రధాన మంత్రి
భారతదేశాని కి చెందిన పూర్వ ప్రధాన న్యాయమూర్తి శ్రీ ఆర్.సి. లాహోటీ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘భారతదేశాని కి చెందిన పూర్వ ప్రధాన న్యాయమూర్తి శ్రీ ఆర్.సి. లాహోటీ గారు కన్నుమూశారని తెలిసి నేను దు:ఖిస్తున్నాను. న్యాయ శాఖ కు ఆయన అందించిన తోడ్పాటు కు గాను ఆయన ను ఎప్పటికీ స్మరించుకోవడం జరుగుతుంది. సమాజం లో ఆదరణ పాత్రులు కాలేకపోయిన అటువంటి వర్గాల వారికి త్వరిత గతి న న్యాయాన్ని అందించడానికి ఆయన సదా ప్రాధాన్యాన్ని కట్టబెట్టారు. ఆయన కుటుంబాని కి, ఆయన శ్రేయస్సు ను కోరుకొన్న వారికి ఇదే నా సంతాపం. ఓమ్ శాంతి.’’ అని పేర్కొన్నారు.
(
ప్రధాన మంత్రి కార్యాలయం
అమృత్కాల్ లో పేదలకు సాధికారత
ప్రస్తుతం శరవేగంగా అభివృద్ధి చెందుతున్న ప్రపంచంలో , ప్రపంచవ్యాప్తంగా ఉన్నప్రభుత్వాలకు పేదరికం అనేది కీలకమైన సమస్య.
భారత్ వంటి వర్థమాన దేశంలో , పేదరికం సమస్యను పరిష్కరించడం సవాలుతో కూడుకున్నది. ప్రధానమంత్రి శ్రీ నరేంద్ర మోదీ నాయకత్వంలోని
కేంద్రప్రభుత్వం సబ్ కా సాథ్, సబ్ కా వికాస్ నినాదంతో అందరికీ సామాజిక సంక్షేమంపై ప్రత్యేక దృష్టి పెట్టింది.
2014 నుంచి ప్రభుత్వం ఇందుకు సంబంధించి పలు చర్యలు తీసుకుంది. ఏ ఒక్కరూ వెనుకబడ కూడదని, సమాజంలోని అన్ని వర్గాల ప్రజలకు అభివృద్ధి, ప్రగతి ఫలాలు అందాలన్న ఉద్దేశంతో చర్యలు తీసుకుంది.
గడచిన 9 సంవత్సరాలలో వివిధ ప్రభుత్వ పథకాలను సమర్ధంగా అమలు చేయడం, లక్షిత ప్రయోజనాలు అందరికీ అందేలా చేయడం,
వంటివి దేశవ్యాప్తంగ సమగ్ర అభివృద్ధికి దోహదపడ్డాయి.
ప్రధానమంత్రి కార్యాలయం, ప్రధానమంత్రి వెబ్సైట్నుంచి ఒక వ్యాసాన్ని షేర్ చేసింది.